_:n0716f9ea3c3b477fbb9485ca8d61ac95xb0
<http://schema.org/articleBody>
"Ο προσωπάρχης του προέδρου της Βραζιλίας Ζαΐχ Μπολσονάρου, ο στρατηγός Γουόλτερ Σόουζα Μπράγκα Νέτο, διαγνώστηκε με τη νόσο COVID-19, όπως έγινε γνωστό από το γραφείο του κι έγινε ο έβδομος Βραζιλιάνος υπουργός που προσβλήθηκε από κορωνοϊό.\r\n Η κατάσταση της υγείας του Μπράγκα Νέτο είναι καλή και δεν έχει εκδηλώσει συμπτώματα, επισημαίνει το γραφείο του σε μια ανακοίνωση. Θα παραμείνει σε απομόνωση εωσότου υποβληθεί εκ νέου σε εξετάσεις και η κατάστασή του αξιολογηθεί από γιατρούς. Θα συνεχίσει να εργάζεται από το σπίτι του.\r\n Την περασμένη εβδομάδα, η σύζυγος του Μπολσονάρου και ένας από τους υπουργούς του διαγνώστηκαν με την COVID-19. Και ο πρόεδρος της Βραζιλίας νόσησε από κορωνοϊό, όμως οι τελευταίες εξετάσεις του δείχνουν ότι δεν είναι πλέον μολυσμένος.\r\n Η Βραζιλία, η δεύτερη πλέον πληγείσα χώρα παγκοσμίως από την πανδημία μετά τις ΗΠΑ, μετρά περισσότερα από 2,73 εκατομμύρια κρούσματα κορωνοϊού και 94.104 νεκρούς. \r\n Ειδήσεις σήμερα\r\n Ανασχηματισμός επί θύραις\r\n Κορωνοϊός: 77 νέα κρούσματα - Τα 28 στην Αττική - Δείτε τη γεωγραφική κατανομή\r\n «Εξοικονομώ»: Ανοίγει στις 2 Νοεμβρίου με επιδότηση έως 85% - Στα 850 εκατ. ευρώ ο προϋπολογισμός"
<https://www.protothema.gr/world/article/1032076/vrazilia-evdomos-upourgos-tis-kuvernisis-bolsonarou-thetikos-ston-koronoio/>